
ROMÂNIA

JUDEŢUL SATU MARE

CONSILIUL LOCAL AL 

MUNICIPIULUI SATU MARE

Nr. 53204/16.09.2026 
PROIECT

HOTĂRÂREA NR. ................../..........................
privind aprobarea organigramei și a  statului de funcții ale Primăriei Municipiului Satu Mare 


Consiliul Local al Municipiului Satu Mare,

Analizând proiectul de hotărâre înregistrat sub nr........................, referatul de aprobare al Primarului Municipiului Satu Mare, înregistrat cu nr. 53205/16.09.2026 în calitate de inițiator, raportul de specialitate al Serviciului Managementul Resurselor Umane, înregistrat sub nr. 53206/16.09.2026, avizele comisiilor de specialitate ale Consiliului Local al Municipiului Satu Mare,
În conformitate cu prevederile:

· art. 385 alin.(3), art. 393, art. 405, art. 407 art. 409 alin. (1) și alin (3) lit. a) și lit. c), art. 476 alin.(2) lit. a)  art. 477, art. 478, art.479, art. 538, art.539, art. 540, și art. 541, din O.U.G. nr. 57/2019 privind Codul Administrativ, cu modificările și completările ulterioare, coroborate cu prevederile art. 40 alin. (1) lit. a) și lit. b) din Legea nr. 53/2003 Codul Muncii, republicat, cu modificările și completările ulterioare,
· Hotărârii Consiliului Local al municipiului Satu Mare privind aprobarea înființării "Muzeului industrializării forțate și al dezrădăcinării - Satu Mare", în cadrul aparatului de specialitate al Primarului Municipiului Satu Mare;
· Legii nr. 311/2003 a muzeelor și a colecțiilor publice, republicată, cu modificările și completările ulterioare;
· Contractului de finanțare nr. 5/17.10.2022 pentru proiectul " Muzeului industrializării forțate și al dezrădăcinării – Satu Mare", finanțat prin Planul Național de Redresare și Reziliență, Componenta 11 – Turism și cultură, Investiția I2 –Modernizarea/crearea de muzee și memoriale, Apel nr. 1;
· art. 1, art. 2 alin. (1) lit. a), art. 3 alin. (1), alin. (4), art.10, art.11, Anexei nr. VIII Familia ocupațională de funcții bugetare ”Administrație publică” Cap. III. Nomenclatorul şi ierarhia funcțiilor publice din administrația publică locală- b) Funcţii publice generale de execuție respectiv cap. IV. Nomenclatorul şi ierarhia funcțiilor din administrația publică locală - b) Funcţii de execuţie pe grade şi trepte profesionale  ale Legii-cadru privind salarizarea personalului plătit din fonduri publice nr. 153/2017 cu modificările și completările ulterioare,
· art. 14 ale Legii nr. 273/2006 a finanțelor publice locale, cu modificările și completările ulterioare,
· Standardului 4 Structura organizatorică din Ordinul SGG nr. 600/2018 privind aprobarea Codului controlului intern managerial al entităților publice,
Luând în considerare Raportul final ale examenului de promovare în grad profesional al unui salariat din cadrul Primăriei Municipiului Satu Mare înregistrat cu nr. 36842/15.06.2026,
Ținând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare,

În baza prevederilor art. 129 alin. (1) alin. (2) lit. a) coroborate cu alin. (3) lit. c) din O.U.G. nr. 57/2019 privind Codul Administrativ, cu modificările și completările ulterioare,
În temeiul prevederilor art. 139 alin. (1) și art. 196 alin. (1) lit. a) din O.U.G. nr. 57/2019 privind Codul Administrativ, cu modificările și completările ulterioare, 

Adoptă prezenta,
H O T Ă R Â R E:

Art. 1. Se aprobă suplimentarea numărului de posturi la Primăria Municipiului Satu Mare, de la 307 posturi la 309 posturi.

Art. 2. Se aprobă organigrama Primăriei Municipiului Satu Mare, conform Anexei nr. 1, care face parte integrantă din prezenta hotărâre.
Art. 3. Se aprobă statul de funcții al Primăriei Municipiului Satu Mare, conform Anexei nr. 2, care face parte integrantă din prezenta hotărâre.
Art.4. Cu ducere la îndeplinire a prezentei hotărâri se încredințează Primarul  Municipiului Satu Mare prin intermediul Serviciului Managementul Resurselor Umane din cadrul Primăriei Municipiului Satu Mare.

Art. 5. Prezenta hotărâre abrogă prevederile Hotărârii Consiliului Local Satu Mare nr. 115/28.05.2026 privind aprobarea organigramei și a statului de funcții ale Primăriei Municipiului Satu Mare.
Art. 6. Prezenta hotărâre se comunică:
· Instituției Prefectului-județul Satu Mare,

· Primarului Municipiului Satu Mare,

· Agenției Naționale a Funcționarilor Publici prin intermediul Serviciului Managementul Resurselor Umane,  

Se publică în Monitorul Oficial Local al municipiului Satu Mare.

Inițiator proiect,

PRIMAR

Kereskényi Gábor
AVIZAT

                                                                             Secretar general al municipiului,
Mihaela Maria Racolța

